Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи аудити экологӣ»

**Моддаи 1.** Ба Қонуни Ҷумҳурии Тоҷикистон «Дар бораи аудити экологӣ» аз 26 декабри соли 2011 (Ахбори Маҷлиси Олии Ҷумҳурии Тоҷикистон, с. 2011, №12, мод. 849) тағйиру иловаҳои зерин ворид карда шаванд:

1. Ба сархати чоруми моддаи 1 пас аз калимаҳои «Ҷумҳурии Тоҷикистон» аломат ва калимаҳои «(минбаъд - мақоми ваколатдори давлатӣ дар соҳаи аудити экологӣ)» илова карда шаванд.

2. Аз матни моддаи 2 аломат ва калимаи «(Сарқонуни)» хориҷ карда шаванд.

3. Дар моддаи 3:

- дар қисми 1:

- ба сархати якум пас аз калимаи «намудани» калимаи «самти» илова карда шавад;

- дар сархати сеюм аломати нуқта ба аломати нуқтавергул «;» иваз карда шавад;

- сархати чорум бо мазмуни зерин илова карда шавад:

«- арзёбии таъсири фаъолияти субъекти хоҷагидорӣ ба муҳити зист, самаранокии низоми идоракунӣ ва амалисозии чорабиниҳои ҳифзи табиат.»;

- дар сархати панҷуми қисми 2 калимаи «фавқулодда» ба калимаи «фавқулода» иваз карда шавад.

4. Дар матни моддаи 7, қисмҳои 1 ва 2 моддаи 9, сархати чоруми қисми 1 ва қисми 2 моддаи 10, қисми 2 моддаи 12, қисми 2 моддаи 13, ном, муқаддима ва сархати чоруми қисми 2 моддаи 14, ном, муқаддима ва сархатҳои чорум, ҳафтум ва нуҳуми қисми 2 моддаи 15 калимаҳои «мақоми ваколатдор», «мӯҳлати», «мӯҳлат», «ваколатдори давлатӣ», «ӯҳдадориҳо», «ӯҳдадориҳои», «ӯҳдадор», «ӯҳдадоранд» ва «ӯҳдадориҳоро» мувофиқан ба калимаҳои «мақоми ваколатдори давлатӣ дар соҳаи аудити экологӣ», «муҳлати», «муҳлат», «ваколатдори давлатӣ дар соҳаи аудити экологӣ», «уҳдадориҳо», «уҳдадориҳои», «уҳдадор», «уҳдадоранд» ва «уҳдадориҳоро» иваз карда шаванд.

5. Матни моддаи 8 дар таҳрири зерин ифода карда шавад:

«Иҷозатномадиҳӣ ба фаъолияти аудитории экологӣ тибқи Қонуни Ҷумҳурии Тоҷикистон «Дар бораи низоми иҷозатдиҳӣ» амалӣ карда мешавад.».

6. Моддаи 171 бо мазмуни зерин илова карда шавад:

«**Моддаи 171. Ҳалли баҳсҳо дар соҳаи аудити экологӣ**

Баҳсҳо дар соҳаи аудити экологӣ бо тартиби муқаррарнамудаи қонунгузории Ҷумҳурии Тоҷикистон ҳал карда мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2100**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи аудити экологӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи аудити экологӣ» ҷонибдорӣ карда шавад.

**Раиси Маҷлиси миллии Маҷлиси Олии Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №544**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи аудити экологӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи аудити экологӣ» қабул карда шавад.

**Раиси Маҷлиси намояндагони Маҷлиси Олии Ҷумҳурии Тоҷикистон М. Зокирзода**

**ш. Душанбе, 9 октябри соли 2024, №1434**